CELEX: C2007/235/56
Language: mt
Date: 2007-10-06 00:00:00
Title: Kawża F-76/07: Rikors ippreżentat fis- 17 ta' Lulju 2007 — Birkhoff vs Il-Kummissjoni

6.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 235/30
            
         Rikors ippreżentat fis-17 ta' Lulju 2007 — Birkhoff vs Il-Kummissjoni
   (Kawża F-76/07)
   (2007/C 235/56)
   Lingwa tal-kawża: il-Ġermaniż
   Partijiet
   
      Rikorrent: Gerhard Birkhoff (Weitnau, il-Ġermanja) (rappreżentant: K. Hösgen, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tannulla d-deċiżjoni ta' l-Awtorità Investita bis-Setgħa tal-Ħatra, tat-18 ta' April 2007, dwar l-ilment tar-rikorrent (Nru R/16/07);
            
         
               —
            
            
               tikkundanna lill-Kummissjoni tal-Komunitajiet Ewropej tbati l-ispejjeż.
            
         Motivi u argumenti prinċipali
   Ir-rikorrent, uffiċjal irtirat tal-Kummissjoni Ewropea, huwa responsabbli minn bintu li hija pparalizzata, u li għaldaqstant għandha bżonn wheel chair. Skond ir-rikorrent, il-wheel chair il-qadim ma jistax jintuża iktar peress li nkiser bl-użu. Konsegwentement, huwa talab li l-Kummissjoni tassumi l-ispejjeż għax-xiri ta' wheel chair ġdid. Il-Kummissjoni ċaħdet din it-talba.
   Ir-rikorrent jinvoka l-ksur tad-drittijiet tiegħu taħt l-Artikoli 72 u 110 tar-Regolamenti tal-Persunal tal-Komunitajiet Ewropej u tal-punt 4(f) tat-Titolu XII ta' l-Anness I tar-Regoli komuni dwar l-assigurazzjoni ta' l-uffiċjali tal-Komunitajiet Ewropej kontra r-riskji ta' mard.